stanford-oval/wikipedia huggingface dataset:
Cantr II

Cantr II on selainpohjainen massiivinen monen pelaajan verkkoroolipeli (MMORPG), jonka tavoitteena on simuloida yhteiskuntien syntyä ja toimintaa. Tämän vuoksi pelimaailman sosiaalinen puoli on pelaajien itsensä kehittämä, eikä ei-pelaaja-hahmoja esiinny. Siinä ei myöskään ole edeltä käsin kirjoitettua historiaa, ekonomista tai poliittista järjestelmää, sisäänohjelmoitua valuuttaa tai esimääriteltyjä rooleja. Pelaaja määrittelee itse hahmonsa luonteen ja päämäärät, ja haasteellisuus perustuu näiden suunnitelmien toteuttamiseen samalla kun pidetään yllä johdonmukaista persoonallisuutta. Peli voidaan myös laskea luokkaan jatkuva selainpohjainen peli (PBBG) koska edistys tapahtuu useiden pelikertojen seurauksena ja jos hahmo kuolee, kuolema on lopullinen.
Pelaaminen käytännössä

Metapelaaminen toimii kuten monessa verkkopelissä osoita ja napsauta -periaatteella. Pelimaailma koetaan roolihahmon (tai hahmojen) kautta, eikä ole sallittua puhua itsestään, tosielämästä tai pelaamisesta kun on roolin sisällä ("in-character"). Roolin ulkoista puhetta (OOC) ei suositella, vaan se tulee pitää minimissä. Pelaajan on mahdollista luoda maksimissaan 15 hahmoa ("character"), mutta näistä jokaisella on oltava oma nimi, luonne ja päämäärät. Siinäkään tapauksessa että kaksi tai useampia hahmoja syntyy tai matkustaa samaan kaupunkiin, niiden on esiinnyttävä erillisinä henkilöinä ja omien hahmojensa suosiminen on ehdottomasti kielletty. Pelaajalla ei saa olla kahta hahmoa saman työnantajan tai yhtiön palveluksessa, tai alisteisessa suhteessa niin että yksi hahmo hyötyisi taloudellisesti toisen työstä. Ei myöskään ole sallittua hyökätä saman uhrin kimppuun kahdella tai useammalla omista hahmoistasi, koska se antaisi epäreilun edun.
Pelin kannalta keskeisin on Tapahtumat-sivu, missä uudet tapahtumat ilmestyvät sivun ylälaitaan, joten sivua luetaan alhaalta ylös.
Pelimaailma

Pelimaailma on erittäin laaja ja valtaosa siitä on asuttamatonta. Matkustaminen kaupungista toiseen vie yleensä useita päiviä, ja siksi onkin mahdollista valmistaa nopeampia kulkuvälineitä, kuten polkupyöriä, veneitä ja autoja, jos vain onnistuu hankkimaan tarpeeksi resursseja. Kulkuneuvojen rakentaminen vaatii yleensä useamman henkilön yhdistetyn työpanoksen, koska yksittäiseltä henkilöltä se voi viedä tosielämässä kuukauden, kun raaka-aineiden keruu lasketaan mukaan, tai monimutkaisten ajoneuvojen kuten pakettiautojen ja bussien tapauksessa jopa yli vuoden. Usein ihmiset hyötyvät kuolleiden jälkeensä jättämistä raaka-aineista ja rakennelmista.
Vaikka maakulkuvälineet edustavatkin melko kehittynyttä teknologiaa, yleinen kehityksen taso on varsin primitiivinen. Monet hahmoista käyttävät luusta tai kivestä valmistettuja työkaluja koska työkalun taso ei vaikuta lopputulokseen. Lähes jokaisella henkeään arvostavalla hahmolla on kilpi, koska monessa paikassa on villieläimiä, joiden hyökkäyksiltä ei voi puolustautua ilman kilpeä, ja merirosvot tai muut lainsuojattomat voivat siepata tai tappaa varomattomia kohteita. On myös yleistä kantaa sorkkarautaa, koska jos joutuu lukituksi rakennukseen, sieltä on mahdotonta paeta ilman lukon murtamiseen sopivaa välinettä.
Syyskuussa 2014 on avattu esittelyserveri, joka mahdollistaa pelin teknisen puolen testaamisen ilman pakollista rooliin eläytymistä. Uudet pelaajat saavat pääsyn esittelyserverille automaattisesti jos siellä on olemassa aktiivinen kaupunki pelaajan omalle kieliryhmälle. Tämän tarkoituksena on vähentää uusien pelaajien hämmennystä ja varmistaa että paikalla on ainakin yksi opas (mentor) joka voi vastata kysymyksiin ystävällisesti ja kärsivällisesti, kun taas pääpelissä uusien pelaajien hahmot eivät saa mitään erikoiskohtelua, vaan heidän odotetaan sopeutuvan yhteiskunnan sääntöihin tai kärsivän seuraamukset.
Historiaa

Cantrin idea lähti alun perin Lego-palikoilla rakennetusta maailmasta, jota hollantilainen Jos Elkink elävöitti ystäviensä kanssa. Seuraava aste oli e-mailin välityksellä pelattava roolipeli, joka pian kaatui omaan mahdottomuuteensa koska pelinjohtaja joutui käsittelemään ja välittämään muille kaikkien tekemiset. Tuo kokeilu lasketaan lyhyestä kestostaan huolimatta alkuperäiseksi Cantriksi, ja täten nykyisen pelin virallinen nimi on Cantr II, tosin yleisesti sitä kutsutaan pelkäksi Cantriksi. Koodaus on toteutettu PHP:n ja MySQL:n yhdistelmänä ja sitä kehitetään jatkuvasti.
Yleistä

Pelaaminen on ilmaista ja ylläpito hoidetaan vapaaehtoisvoimin. Suurin tilastoitu pelaajamäärä oli elokuussa 2006, pelaajille lähetetyn sähköpostin mukaan 1915 mutta pelin sisäisten tilastojen mukaan 1897, joten on epäselvää kumpi näistä on oikeassa. Viime aikoina pelaajamäärä on ollut laskussa kun taas keskimääräinen pelaajamäärä on pysytellyt 800 tienoossa kesäkuusta 2011 lähtien. Jo pitkän aikaa yleisin kieli on ollut puola, englannin jäädessä toiseksi. Pelillä on omat keskustelupalstansa, irc-kanava ja wiki-formaattia käyttävä tietopankki. Aikaisemmin sillä oli myös Darren Soanesin perustama verkkoradiokanava, mutta se jouduttiin poistamaan käytöstä koska monilla soitetuista kappaleista oli vielä tekijänoikeussuoja voimassa ja niiden käytöstä olisi pitänyt maksaa rojalteja. Pelillä oli myös jonkin aikaa verkkolehti nimeltä Stolen Notes, mutta siihen käytettyä ohjelmaa pidettiin tietoturvariskinä, joten se poistettiin käytöstä. Verkkolehden palauttamista on kaavailtu, mutta tähän mennessä se ei ole johtanut mihinkään.
Monikielisyys

Cantria voi pelata usealla kielellä: puolaksi, englanniksi, espanjaksi, portugaliksi, liettuaksi, saksaksi, ruotsiksi, hollanniksi, suomeksi, turkiksi, esperantoksi, ranskaksi, italiaksi, venäjäksi, bulgariaksi ja lojbaniksi. Lista on järjestetty yleisyyden mukaan kirjoitushetkellä. Pelin kääntäminen arabiaksi ja latinaksi aloitettiin kauan sitten, mutta kummassakin tapauksessa kääntäjä lopetti. Suomenkielinen alue avattiin 10 helmikuuta 2007. Pelissä oli yhteen aikaan myös kiinankielinen alue, mutta se ei koskaan saavuttanut suurta suosiota ja se suljettiin kun hahmoja oli jäljellä enää yksi. Tämäkin viimeinen on sittemmin kuollut.
Uuden kieliryhmän aloittaminen vaatii vähintään neljä aktiivista pelaajaa, joista vähintään yksi on valmis tekemään käännöstyötä ja joku hoitamaan markkinointia ryhmän kasvattamiseksi.
Kullakin kieliryhmällä on omat alueensa, mutta ne kaikki sijaitsevat samassa maailmassa ja voivat mennä osittain päällekkäin. Alussa kielialueelle määritellään yksi tai useampi syntymäpaikka (spawn location) joihin uudet hahmot sijoitetaan satunnaisesti. Kun populaatio on kasvanut tarpeeksi suureksi, uusi hahmo voi syntyä missä tahansa paikassa jossa on ollut vähintään kaksi oman kieliryhmän edustajaa lähiaikoina. Mitä enemmän väkeä paikassa on, sitä suuremmalla todennäköisyydellä se vetää puoleensa vastasyntyneitä.
Koska merimatkailu on suhteellisen helppoa (myrskyjä, virtauksia tai meripetoja ei ole ohjelmoitu) monet lähtevät tutkimusretkille ja tämän myötä voivat saapua vieraan kieliryhmän alueelle. Luonnollisesti konflikteja syntyy, varsinkin kun paljon sormella osoittamista monimutkaisempia eleitä ei ole ohjelmoitu. On sallittua käyttää englantia tai mitä tahansa tilanteeseen sopivaa kieltä eleiden ("emote") ilmaisuun mutta hahmot saavat puhua ja ymmärtää vain sitä kieltä jonka puhujaryhmään ne on alun perin luotu, ellei toista kieltä ole opittu pelin sisäisessä kanssakäymisessä.
Aiheesta muualla

Linkki peliin
Cantrin Wiki
Keskustelufoorumi
Burning Down the Opera

| Burning Down The Opera Edguy |
| --- | --- | --- |

Livealbumin tiedot
 Äänitetty : 2003
 Julkaistu: 26. elokuuta 2003
 Tuottaja(t): Edguy
 Tyylilaji: Power metal
 Kesto: 103.00
 Levy-yhtiö: Nothing To Say
Edguyin muut julkaisut
| Mandrake 2001 | Burning Down The Opera 2003 | Hellfire Club 2004 |
Burning Down The Opera on Edguy-yhtyeen live-albumi. Se on yhtyeen ensimmäinen. Levy äänitettiin Mandrake-kiertueen aikana Euroopassa vuonna 2003. (Levyä ei  siis äänitetty ainoastaan yhdeltä keikalta.[lähde? ])
Kappaleet > CD 1

Welcome to the Opera – 2.09
Fallen Angels – 5.33
Tears of a Mandrake – 7.24
Babylon – 7.01
Land of the Miracle – 5.44
Painting on the Wall – 4.38
Wings of a Dream – 6.05
The Headless Game – 7.20
The Pharaoh – 15.08
Kappaleet > CD 2

Vain Glory Opera – 6.28
Solitary Bunny -Drumsolo – 3.13
Save Us Now – 4.53
How Many Miles – 10.58
Inside (Avantasia) – 3.22
Avantasia (Avantasia) – 5.23
Out of Control – 8.14
Kokoonpano

Tobias Sammet – laulu
Dirk Sauer – kitara
Jens Ludwig – kitara
Tobias "Eggi" Exxel – basso
Felix Bohnke – rummut
Arvostelut

AllMusic:
Imperiumi: 8½/10
Aiheesta muualla

Burning Down the Opera Discogsissa. (englanniksi)
Albumi Burning Down the Opera Encyclopaedia Metallum -sivustolla (englanniksi)
Charles Griffes

Charles Tomlinson Griffes (17. syyskuuta 1884 – 8. huhtikuuta 1920) oli yhdysvaltalainen säveltäjä ja impressionismin keskeisiä edustajia maassaan.
Griffes syntyi Elmirassa New Yorkin osavaltiossa, aloitti pianon- ja urkujensoiton kotikaupungissaan ja sai Berliinissä sävellyksenopetusta Engelbert Humperdinckiltä. Palattuaan Yhdysvaltoihin hän aloitti vuonna 1907 loppuikänsä kestäneen työnsä Hackley Schoolin opettajana.
Ranskalaisten impressionistien lisäksi Griffesin tuotantoon vaikutti myös venäläisten säveltäjien, kuten Aleksandr Skrjabinin musiikki. Griffesin tunnetuimpia sävellyksiä ovat muiden muassa The White Peacock (alun perin pianolle 1915, orkestroitu 1919), sävelruno The Pleasure Dome of Kubla Khan (1912, rev. 1916), pianosonaatti (1917–1918, rev. 1919) ja "runo huilulle ja orkesterille" (1918).
Griffes oli homo. Hänen lupaavan uransa keskeytti influenssa, joka johti säveltäjän ennenaikaiseen kuolemaan vain 35-vuotiaana. Hänet on haudattu Bloomfield Cemeteryyn New Jerseyyn.
Charles Gubser

Charles Gubser vuonna 1973.
Charles Samuel Gubser (1. helmikuuta 1916 Gilroy, Kalifornia – 20. elokuuta 2011 Fresno, Kalifornia) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuosina 1953–1974.
Gubser syntyi Gilroyssä, Kaliforniassa, ja valmistui Kalifornian yliopistosta vuonna 1937. Hän ei ollut enää ehdolla vuonna 1974 aloittaneeseen kongressiin.
Chissey-en-Morvan

| Chissey-en-Morvan |
| --- | --- |
 Kunnan keskustaa
 vaakuna
 Chissey-en-Morvan
 Koordinaatit: 47°07′02″N, 4°13′34″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Autun
Pinta-ala:  
 – Kokonaispinta-ala:  29,9 km²
Korkeus:  376 m
Väkiluku (2018):  272 
 – Väestötiheys:  9 as./km²
Kunnan numero:  71129
 
 Kunnan kotisivut 
Infobox OKVirheellinen NIMI-arvo: 
Chissey-en-Morvan on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Terninjoen varrella, noin 20 kilometriä Autunin kaupungista pohjoiseen.
Château de Chissey-en-Morvan
Kunnan keskustassa oleva linna Château de Chissey-en-Morvan on rakennettu alkujaan 1200-luvulla. Linna on kokenut useita muutoksia 1500-, 1700- ja 1800-luvuilla. 1700-luvun lopulla Ranskan suuren vallankumouksen aikana linna kansallistettiin ja myytiin. Noin vuodesta 1880 lähtien linnaa käytettiin maataloustarkoituksiin, kunnes vuonna 1992 se jäi autioksi. Nykyään linna on yksityisomistuksessa ja sitä on entisöity.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Chissey-en-Morvan Wikimedia Commonsissa
Claes Edvin Godenhjelm

Claes (Claës, Klas) Edvin Godenhjelm (16. kesäkuuta 1876 Viipuri – 5. joulukuuta 1922 Viipuri) oli suomalainen virka- ja valtiopäivämies.
Godenhjelmin vanhemmat olivat hovioikeuden asessori Lars Agathon Godenhjelm ja Anna Zenaida Brunou. Godnhjelm tuli ylioppilaaksi Viipurissa ja opiskeli oikeustieteitä, mutta palasi sitten virkamieheksi kotikaupunkiinsa Viipuriin. Hän toimi siellä myös pankkivirkailijana ja oli toinen kaupunginviskaali vuodesta 1919, mutta erosi tehtävästä terveyssyistä. Sortovuosien aikana Godenhjelm oli vangittuna Krestyn vankilassa.
Godenhjelm oli aatelissäädyssä edustaja valtiopäivillä 1905–1906.
Cimarron

Cimarron voi viitata johonkin seuraavista:
Elokuvat, televisio ja musiikki

Cimarron (vuoden 1931 elokuva), yhdysvaltalainen lännenelokuva
Cimarron (vuoden 1960 elokuva), Anthony Mannin ohjaama elokuva
Cimarron Strip (1967–68), yhdysvaltalainen western-televisiosarja
Cimarron (albumi), Emmylou Harrisin albumi, 1981
Rose of Cimarron, Pocon albumi
Spirit – villi ja vapaa (Spirit: Stallion of the Cimarron), vuoden 2002 elokuva
Asuttuja paikkoja Yhdysvalloissa

Cimarron (Kalifornia)
Cimarron (Colorado)
Cimarron Hills (Colorado)
Cimarron (Kansas)
Cimarron (New Mexico)
Cimarron City (Oklahoma)
Cimarronin piirikunta (Oklahoma)
Cimarron (Texas)
Muita

Cimarron, Edna Ferberin romaani
Cimarron-luokka (1939), Yhdysvaltain laivaston tankkeriluokka
Cimarron Valley Railroad, yhdysvaltalainen rautatieyhtiö
Uruguayncimarrón (cimarrón uruguayo), Uruguaysta kotoisin oleva koirarotu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cimarron”, voi hakea sivunnimihaulla, laajalla sivunnimihaulla tai tekstihaulla.
Clara Grenman

Clara Grenman (9. heinäkuuta 1918 Helsinki – 17. maaliskuuta 2014 Helsinki) oli suomalainen pianisti ja pianopedagogi.
Grenman opiskeli Martti Paavolan johdolla ja voitti kolmannen Maj Lind -pianokilpailun lokakuussa 1947. Hänen vapaavalintainen teoksensa kilpailussa oli Robert Schumannin Abegg-muunnelmat. Voitto koostui 45 000 markan summasta. Voitostaan huolimatta Grenman ei suuntautunut konserttipianistin uralle eikä pitänyt huomion kohteena olemista houkuttelevana. Hän tekikin varsinaisen elämäntyönsä pedagogisessa työssä Sibelius-Akatemian nuoriso-osastolla. Hän uskoi testamentissaan omaisuutensa Sibelius-Akatemian tukisäätiön käytettäväksi; Grenmanin rahastosta on kustannettu vuosittaisia apurahoja oppilaitoksen opiskelijoille.
European Football League

| Euroopan liiga |
| --- | --- |

Laji:  Amerikkalainen jalkapallo
Maa(t):  Eurooppa
Perustettu:  1986
Lopetettu:  2018
Hallitseva mestari:   Potsdam Royals
Eniten mestaruuksia:   Vienna Vikings (5)
Ylempi taso:  BIG6
Sivusto:  Eurobowl
European Football League eli EFL oli amerikkalaisen jalkapallon vuosittainen eurooppalaisten joukkueiden kilpailu, joka pelattiin ensimmäisen kerran vuonna 1986. EFL oli pitkään lajin seurajoukkueiden Euroopan liiga, joka muuttui pienimuotoisemmaksi turnaukseksi vuonna 2014. EFL lakkautettiin vuonna 2018.
Euroopan lajiliitto perusti EFL-liigan seurajoukkueiden Euroopan-mestaruussarjaksi. Liigan mestaruusottelun Eurobowlin voittajasta tuli Euroopan mestari. Kilpailuun osallistuivat Euroopan edelliskauden parhaat seurajoukkueet. Euroopan toiseksi korkein kilpasarja oli nimeltään EFAF Cup. Euroopan lajiliiton toiminta sulautettiin maailmaliittoon vuonna 2014, ja EFL siirtyi Saksan lajiliiton haltuun.
EFL uudelleenjärjestettiin vuonna 2014 siten että sen kuusi parasta joukkuetta muodostivat uuden BIG6-kilpasarjan, joka kutsui itseään Euroopan kovatasoisimmaksi kilpailuksi. Eurobowlista tuli uuden kilpasarjan mestaruusottelu ja EFL:stä tuli alempi sarjataso BIG6-sarjalle. EFL:n uusi mestaruusottelu oli nimeltään EFL Bowl.
EFL ja BIG6 lakkautettiin kauden 2018 jälkeen, sillä sarjoihin ei ollut tarpeeksi osallistujia.
Kilpailun muoto

European Football League muodostuu kahdesta kolmen joukkueen lohkosta. Joukkueet pelaavat lohkoissa kerran toisiaan vastaan, minkä jälkeen lohkojen voittajat kohtaavat toisensa mestaruusottelussa EFL Bowlissa. EFL:n mestari saa karsia paikasta BIG6-sarjan heikointa joukkuetta vastaan, mikäli joukkue täyttää sarjan kriteerit.
Kilpailun muoto > Vanha systeemi

Ennen vuotta 2014 kilpailuun pääsivät mukaan Euroopan maiden mestarijoukkueet ja parhaista maista mukaan on otettu toinekin joukkue. Suomesta mukaan pääsi aina ainoastaan mestari lukuun ottamatta vuosia 2007, 2009 ja 2013, jolloin osallistujia oli kaksi. Joukkueet jaettiin neljään lohkoon, joiden voittajat pääsivät jatkoon. Lohkoissa saattoi olla vain kaksi joukkuetta. Tällöin kaksiosaisten keskinäisten otteluiden voittajat etenivät jatkoon. Joissain lohkoissa joukkueita oli kuitenkin kolme. Tällöin kaikki joukkueet pelasivat kerran toisiaan vastaan. Lohkon voittaja pääsi jatkoon.
Lohkojen voittajat pelasivat välierät, kun joukkueiden vakiomäärä oli 12 ja joukkueet oli jaettu yleensä kolmen joukkueen lohkoihin. Vuodesta 2008 eteenpäin jotkut 14 joukkueesta pääsivät kuitenkin suoraan puolivälieriin ilman lohkovaihetta. Näin ollen lohkojen voittajat pääsevät ainoastaan puolivälieriin.selvennä Alkuvuosina osallistujia oli vain yhdeksän. Näistä kaksi pelasivat karsinnan, jossa toinen putosi. Loput kahdeksan joukkuetta pelasivat cup-muodossa yksiosaiset, puolivälierät, välierät ja finaalin. Lisäksi alkuvuosina pelattiin myös pronssiottelu.
1980-luku > 1986

Ensimmäinen EFL pelattiin kaudella 1986 Alankomaissa. Mukana oli yhteensä yhdeksän joukkuetta, joista Leicester Panthers karsiutui jo ennen Hollannin lopputurnausta. Suomesta mukana oli hallitseva Suomen mestari Vantaan TAFT. Suomalaisilla onkin kilpailussa pitkät perinteet, sillä jo tuolloin mestariksi TAFT kruunattiin mestariksi. Seura voitti Eurobowl I:ssä Bologna Dovesin Italiasta. Tuolloin TAFT kukisti Bolognan lukemin 16-20 Amsterdamissa Olympiastadionilla pelatussa finaalissa. Muut turnauksen kaupungit olivat Zwolle, Haag ja Eindhoven. TAFT oli lyönyt matkalla Eurobowliin Lugano Seagullsin murskaavasti 61-0 ja välierissä se voitti isäntäjoukkue Ramsin 67-6. Toisessa välierässä Doves voitti Birmingham Bullsin 40-7.
| Pvm | Vaihe | Joukkue 1 | Joukkue 2 | Tulos | Pelipaikka |
| --- | --- | --- | --- | --- | --- |
| 22-23.2.1986 | Karsinta |  Leicester Panthers |  Birmingham Bulls | 18-32 | Saffrom Lane Stadium, Leicester |
| 9.8.1986 | Puolivälierä |  Salzburg Lions |  Amsterdam Rams | 0-41 | EV.V. Stadion, Eindhoven |
| 9.8.1986 | Puolivälierä |  Lugano Seagulls |  Vantaa TAFT | 0-61 | EV.V. Stadion, Eindhoven |
| 10.8.1986 | Puolivälierä |  Birmingham Bulls |  Ansbach Grizzlies | 29-18 | Zwolcshe Boys Stadion, Zwolle |
| 10.8.1986 | Puolivälierä |  Bologna Doves |  Paris Jets | 44-0 | Zwolcshe Boys Stadion, Zwolle |
| 13.8.1986 | Välierä |  Birmingham Bulls |  Bologna Doves | 7-40 | A.F.C. Den Haag Stadion, Haag |
| 13.8.1986 | Välierä |  Amsterdam Rams |  Vantaa TAFT | 6-67 | A.F.C. Den Haag Stadion, Haag |
| 16.8.1986 | Finaali |  Bologna Doves |  Vantaa TAFT | 16-20 | Amsterdamin Olympiastadion |
1980-luku > 1987-1988

Vuonna 1987 EFL:aa ei pelattu lainkaan. Seuraava kilpailu pidettiinkin vasta vuonna 1988. Noifin aikoihin oli vielä tapana, että koko turnaus pidettiin yhdessä paikassa. Isäntämaana toimi Iso-Britannia. Yhteensä joukkueita oli mukana yhdeksän. Tosin Dublin Celts karsiutui ennen lopputurnausta Englannissa. Karsinta pidettiin jo vuoden 1987 puolella. Suomesta kilvassa oli mukana helsinkiläinen Roosters. Lopputurnausta pelattiin Derbyssä Moorways Stadiumilla, Bournemouthissa King's Park Stadiumilla, Brightonissa Withdean Stadiumilla ja Lontoossa Crystal Palace National Sports Centressä. Kahdeksan joukkuetta pelasivat puolivälierissä cup-järjestelmällä. Puolivälierässä Roosters sai vastaan Paris Castorsin, jonka se voitti 51-6. Muut välieriin selvinneet joukkueet olivat Berlin Adler, Amsterdam Crusaders ja Milan Legnano Frogs. Välierässä Roosters kohtasi italialaisen Legnano Frogsin. Italialaiset kaatuivat Roostersin käsittelyssä niukasti lukemin 35-33. Näin ollen Roosters pääsi Eurobowl II:een. Siinä vastaan asettui Amsterdam Crusaders. Ottelu pelattiin Lontoossa ja Roosters jatkoi suomalaisjoukkueiden voittokulkua viemällä peliin nimiinsä murskaavasti 35-14. Legnano Frogs voitti lopulta pronssiottelussa Berliinin.
| Pvm | Vaihe | Joukkue 1 | Joukkue 2 | Tulos | Pelipaikka |
| --- | --- | --- | --- | --- | --- |
| 21.11.1987 | Karsinta |  Graz Giants |  Dublin Celts | 36-12 | Wien |
| 30.7.1988 | Puolivälierä |  Berlin Adler |  Graz Giants | 43-24 | Moorways Stadium, Derby |
| 30.7.1988 | Puolivälierä |  Helsinki Roosters |  Paris Castors | 51-6 | King's Park Stadium, Bournemouth |
| 30.7.1988 | Puolivälierä |  Zurich Renegades |  Legnano Frogs | 0-68 | Withdean Stadium, Brighton |
| 30.7.1988 | Puolivälierä |  London Ravens |  Amsterdam Crusaders | 27-31 | Crystal Palace National Sports Centre, Lontoo |
| 2.8.1988 | Välierä |  Amsterdam Crusaders |  Berlin Adler | 29-28 | Crystal Palace National Sports Centre, Lontoo |
| 3.8.1988 | Välierä |  Helsinki Roosters |  Legnano Frogs | 35-33 | Withdean Stadium, Brighton |
| 7.8.1988 | Pronssiottelu |  Berlin Adler |  Legnano Frogs | 3-28 | Crystal Palace National Sports Centre, Lontoo |
| 7.8.1988 | Finaali |  Helsinki Roosters |  Amsterdam Crusaders | 35-14 | Crystal Palace National Sports Centre, Lontoo |
1980-luku > 1989

EFL-liigaa pelattiin myös vuonna 1989. Tuolloin turnaus pelattiin välieristä asti Italiassa. Mukana oli jälleen yhdeksän joukkuetta. Mestaruuden ratkoivat edellisen vuoden pronssi- ja hopeajoukkue, kun vastakkain olivat Legnano Frogs ja Amsterdam Crusaders. Eurobowl III päättyi Milanossa paikallisen Legnano Frogsin hyväksi lukemin 27-23. Ottelu pelattiin Stadio Giovanni Marilla, jossa pelattiin myös molemmat välieräottelut. Roosterskin jatkoi kuitenkin vahvoja suomalaisotteita. Se otti Suomeen jo kolmannen perättäisen mitalin oltuaan pronssilla, vaikka hävisi välieränsä 34-0 Crusadersille. Tätä ennen Roosters oli pudottanut jo kilpailun toisella kierroksella  ruotsalaisen Kristiandstad C4 Lionsin 33-21. Toisessa välierässä Frogs oli voittanut Kölnin Red Baronsin lukemin 49-15. Näin lopulta mitalistikolmikko oli sama kuin vuotta aiemmin
| Pvm | Vaihe | Joukkue 1 | Joukkue 2 | Tulos | Pelipaikka |
| --- | --- | --- | --- | --- | --- |
| 25.3.1989 | 1. kierros |  Angels Bleues |  Graz Giants | 34-8 | Ranska |
| (15-31).3.1989 | 1. kierros |  Birmingham Bulls |  Dublin Celts | 29-3 | Alexander Stadium, Birmingham |
| 12.5.1989 | Puolivälierä |  Red Barons Cologne |  Angels Bleues | 37-0 | Länsi-Saksa |
| 3-4.6.1989 | Puolivälierä |  Amsterdam Crusaders |  Birmingham Bulls | 46-15 | Amsterdam |
| 1989 | Puolivälierä |  Helsinki Roosters |  Kristiandstad Lions | 33-21 | Suomi |
| 18.7.1989 | Välierä |  Legnano Frogs |  Red Barons Cologne | 49-15 | Stadio Giovanni Mari, Legnano |
| 19.7.1989 | Välierä |  Amsterdam Crusaders |  Helsinki Roosters | 34-0 | Stadio Giovanni Mari, Legnano |
| 22.7.1989 | Finaali |  Legnano Frogs |  Amsterdam Crusaders | 27-23 | Stadio Giovanni Mari, Legnano |
1990-luku

Vuonna 1990 EFL:ään osallistui yhteensä 11 joukkuetta ja kaikki tulivat eri maista. Näistä yksi putosi jo karsintakierroksella ja kolme ensimmäisellä kierroksella. Suomalaisjoukkue Munkka Coltsin urakka alkoi toiselta kierrokselta, jossa se kukisti Pariisilaisen Castorsin 17-14. Näin se pääsi välieriin yhdessä Berlin Adlerin, Legnano Frogsin ja Manchester Spartansin kanssa. Adler hävisi omassa välierässään Spartansille lukemin 33-35. Spartans sai finaalivastuksekseen Frogsin, joka kukisti Coltsin toisessa välieräparissa lukemin 21-45. Colts saavutti lopulta kuitenkin pronssimitalit ja jatkoi suomalaisjoukkueiden mitaliputkea. Eurobowl IV pelattiin pienessä Riminin kaupungissa Italiassa. Voiton vei englantilainen Spartans. Finaalin lopputulos oli 34-22.
Mestaruusottelut > EFL Bowl

|  | Kaupunki | Vuosi | Voittaja | Häviäjä | Tulos |
| --- | --- | --- | --- | --- | --- |
| EFL Bowl V |  Sesto San Giovanni | 2018 |  Potsdam Royals |  Milano Seamen | 43 - 42 |
| EFL Bowl IV |  Thonon-les-Bains | 2017 |  Thonon Black Panthers |  Milano Rhinos | 29 - 20 |
| EFL Bowl III |  Frankfurt am Main | 2016 |  Frankfurt Universe |  Amsterdam Crusaders | 35 - 21 |
| EFL Bowl II |  Kiel | 2015 |  Kiel Baltic Hurricanes |  Allgäu Comets | 49 - 28 |
| EFL Bowl I |  Kiel | 2014 |  Kiel Baltic Hurricanes |  Badalona Dracs | 40 - 0 |